Indlela Etja Yokulwa Nobukhohlakali Iveza Imiphumela

Solo kwalokho, sise benza ngokukhuthala ukuqinisa nokusekela abathobelisimthetho bethu nezinye iinjamiso ezinjalo.  Sisungule iBandla lezokuTjhutjhisa leliZweloke elizakulwa nobukhohlakali obumbi, sasungula nesiGungu seBandla eliKhethekileko, ngomnqopho wokusiza iPhiko eliKhethekileko kezokuPhenya (i-SIU) ukuthi sikghone ukubuyisa iimali ezetjiweko.  Sibuye sasiza nangokusekela nangemithombo yamandla kezinye iinqhema eziqa kathekileko njengesiqhema esidla ipahla, iAsset Forfeiture Unit , nesiqhema esikhethekileko samacala wezerhwebo iSpecialised Commercial Crime Unit kunye nePhiko eliPhenya imiLandu eKhethekileko neyiNgozi Khulu, esibizwa ngokuthi maHawks .
  Lemizamo seyithomile ukuveza imiphumela.

Ngokusebenzisana nee njamiso eziqakathekileko ehlelweni lezomthetho bulungiswa ngamacala wobulelesi, amaHawks atlolise amacala wobu-khohlakali angaphezulu kwama-20 emnyakeni weemali osandukuphela lo, baba ma-65 abasolwa abavulelwa amacala.  Lapha-ke kubalwa namacala ambadlwana ‘wokuthunjwa kombuso’ namanye amacala amambi wobukhohlakali.
Emnyakeni weemali oqe d’ukuphela lo, isiQhema esiDla iPahla sinikelwe igunya lamandla woku vala imali ehlanganisa amabhiliyoni ama-R5.4 aphathelene namacala wobukhohlakali, kwathi iinGidi ezima-R70 zabha delwa esikhwameni sokubuyiswa kwepahla ekhambe ngobulelesi, i-Criminal Assets Recovery Fund .
Eminyakeni ebunane edlullileko le, i-SIU ibuyise imali nepahla ehlanganisa amabhiliyoni ama-R2.6, yacitha amakontraka wemali emaBhiliyoni aliR18. Nasele awoke ali-119 amacala ahlanganisa imali engaphezulu kwamaBhili yoni ali-R13 atloliswe yi-SIU esiGungwini seBandla eliKhethekileko.
Ubukhohlakali licala elirareja khulu nalitjhu tjhiswako.
Izelelesi ezenza amacala wobukhohlakali zenza koke ezingakwenza uku cima umtlhala wobulelesi bazo. Zivula iinkhampani ezenzelwe futhi ngo mnqopho wokugubela ukusebenzisana kwema thunzaneni, zikhambise imali msinyana zikhutjhwa ema-akhawundini amanye zidluliselwe kamanye, zidurhise iziko lezomthe lo ngemali eziyenzako, ukudlula lapho, nayibe basebenzi bakarhu lumende, zisebenzise abangani neenhlobo kobana bafake iimbawo zamathenda, kobanyana zona (izelelesi) zizoku sithela ngalaba abafake iimbawo zamathenda.
Lokhu-ke kutjho ukuthi amagadango weemphathi mandla nawo kufuze bona arareje ngokunjalo.  Ngomnyaka wee2020, savula iZiko elimaGatjagatja lapho kuzakusetjenzelwa khona amacala weemali ama qalontanzi, akhamba nobukhohlakali phakathi.
Izikweli lihlanganisa amakghonofundwa wokuphepha weenjamiso zombuso zokukhandela ubulelesi nezokuphepha kunye neweZiko lamaQhinga weeMali, wona akha amaqhinga wabathobelisimthetho abazawasebenzisa ephe nyweni labo.
Ngemva kweminyaka emibili lavulwa leliZiko elimaGatjagatja, indlela yalo emagatjagatja ‘yoku landelela umtlhala wemali’ iveze imiphumela emihle nebonakalako.
Emnyakeni weemali osandukuphela, umsebenzi weZiko elimaGatjagatja usekele amahlandla ama-276 wokuphenya ngobukhwabanisi nobu khohlakali. Kulinganiswa ukuthi ima-R659 weengi di imali ebuyiselwe emBusweni ngokulonda nangokubuyiswa kwemali eyenziwe/etholakele ngobulelesi.  Ilinganiselwa eengidini ezima-R613 imali ekusolakala ukuthi itholakele ngomgunyathi wobulelesi evaliweko.
IZiko elimaGatjagatja ekuthomeni lalisungulelwe ukuphenya ngobukho hlakali obuphathelene nokuthengwa kwepahla ye-COVID-19 .  Kwanjesi-ke amandla wayo seladlu liselwe ukwembatha namacala wokuthola imali ngomgunyathi, ukukhwa banisa, ukungasetjenzi swa kuhle kwemali, ukusekelwa ngeemali kwamaphekula kunye namanye amacala weemali amambi.
Mhlapha amaHawks  asandukubika ngengce nye yendima esele yenzi we siQhema esiLwa nobuKhohlakali, iZiko eli maGatjagatja eliyingcenye yaso. Phakathi komnyaka weemali wee-2019 nee2022 kubotjhwe abasolwa abama-554 ngamacala wobukhohlakali; kila babasolwa, abali-142 babo bagwetjiwe babe bethweswa iingwebo.
Elinye ithulusi lama qhinga weemali eliqa kathekileko kuhlolwa kwendlela abantu abaphila ngayo, bahlolwa liZiko lezeeMali (i-SARS). Nya kenye i-SARS iphenye kamahlandla ama-25 ngo bujamo beemali babantu; lelophenyo-ke ngelemali engaphezulu kwama-R450 yeengidi ngomnqopho wokurarulula umraro wokungathomani kwemali eyaziwako umuntu ayirho lako nendlela aphila ngayo. Kuyakhanya-ke ukuthi liyabonakala beliyezwakala igalelo lamagadango esi wathetheko thina simbuso walelihlandla ukubuyisa amandla, ikghono noku thembeka kweenjamiso ezinesandla epini yokulwa nobukhohlakali. Umsebenzi olungele lweko wabo boke aba thobelisimthetho unemba izelelesi lapho kubuhlungu khona khulu: eenkhwa -meni zazo. Iimali zombuso abantu abaziphakisa zona ngomtjhotjhaphasi ziya buyiswa, kanti-ke labo abenza lokhu amakhotho welizwe lekhethu ayaba tjhutjhisa.  Ukuqinisa umzamo wethu ukuya phambili ukujikisa izinto kuci thwe ubukhohlakali, ngimemezela amabizo weemphathimandla eziqatjhelwe umKhandlu oYelelisa ngobuKhohlakali eliZweniloke.

  UmKhandlu uzakubutha boke ababelani emagumbi ni amane womphakathi bazokubeka ilihlo ehle lweni likarhulumende lokuphunyeleliswa komsebenzi wokulwa nobukhohlakali. Isijamiso esitjhesi sizakulimukisa urhulumende ngama gadango wokuvikela aqakathekileko, amandla weenjamiso kunye nemithombo yamandla efunekako ukukhandela ukubuyeleleka kokuthu njwa kombuso bekucithwe ukukhwabanisa nobukho hlakali eSewula Afrika. Umnqopho wethu wokugcina kukwakha iinjamiso ezinamandla nezibambelelako ezingaqeda ubukhohlakali bezikghone nokujamelana nemizamo yangomuso yokulinga ukuthumba umbuso.
Njengoba siraga ngokwakhela phezu kwalepumelelo nje, sinesi qiniseko sokuthi nanyana kungathatha isikhathi eside, labo abeba babe baziphakisa imithombo yamandla neensetjenzi swa ezinqophe ukusiza isitjhaba bazayithola into abayifunako ngalokho abakwenzileko.